**Prítomní: Podľa prezenčnej listiny**

**Program:**

**Otvorenie:**

**Témy zasadnutia:**

[**Úvod:**](#_Toc85200931)

[**1 Tabuľka verejných obstarávaní**](#_Toc85200932)

[**2 SEA/EIA Zečák**](#_Toc85200933)

[**3 Kontajnerové stojiská**](#_Toc85200934)

[**4 Zberné miesto odpadu**](#_Toc85200935)

[**5 K- BRKO – pripravenosť na pilotný projekt**](#_Toc85200936)

[**6 Prvý piatok v Lamači**](#_Toc85200937)

[**7 Rekonštrukcia Malokarpatského námestia**](#_Toc85200938)

[**8 Agility park**](#_Toc85200939)

[**9 výsadba v Lamači**](#_Toc85200940)

[**10 Odvodnenie bežeckej dráhy**](#_Toc85200941)

[**11 Rozpočtový harmonogram**](#_Toc85200942)

[**12 rôzne**](#_Toc85200943)

[**12.1 ukončenie členstva členky komisie Mgr. Eleny Černej**](#_Toc85200944)

[**12.2 iné**](#_Toc85200945)

# Úvod:

# Tabuľka verejných obstarávaní

Členom komisie bola predložená aktualizovaná tabuľka verejných obstarávaní Mestskou časťou Bratislava – Lamač.

**Členovia komisie:**

1. **Informácie uvedené v tabuľke berú na vedomie bez pripomienok.**

# SEA/EIA Zečák

Členovia komisie boli informovaní o priebehu stretnutia verejného prerokovania Správy o hodnotení z procesu SEA

**Členovia komisie:**

1. **Berú tieto informácie na vedomie.**
2. **Žiadajú podať informáciu o vyhodnotení pripomienok z verejného prerokovania ako aj informáciu o ďalšom postupe v rámci jednotlivých krokov v procese SEA.**

# Kontajnerové stojiská

Členom komisie boli na posúdenie predložené žiadosti na zriadenie kontajnerových stojísk na Malokarpatskom námestí 10 a na ulici Na barine.

**Členovia komisie:**

1. **Súhlasia s úpravou stojiska v zmysle manuálu Hlavného mesta na Malokarpatskom námestí 10.**
2. **Odporúčajú preveriť potrebu vybudovania stojiska na ulici Na barine pre potreby MČ Bratislava – Záhorská Bystrica (lokalita Plánky). Svoje rozhodnutie odôvodnili tým, že v lokalite prebieha vrecový zber vytriedených zložiek komunálneho odpadu a tým pádom vybudovanie kontajnerového stojiska na umiestnenie nádob na triedený zber je bezpredmetné.**
3. **Členovia komisie odporúčajú pokračovať v rokovaniach s Magistrátom hl. m. SR Bratislavy ako aj so spoločnosťou OLO vo veci presunu kontajnerových nádob z komunikácie na Studenohorskej a Bakošovej ulici.**

# Zberné miesto odpadu

Členovia komisie boli informovaní o spustení skúšobnej prevádzky zberného miesta na ulici Pod násypom.

**Členovia komisie:**

1. **Berú tieto informácie na vedomie.**
2. **Na najbližšie zasadnutie komisie žiadajú podať informácie o vyhodnotení skúšobnej prevádzky zberného miesta.**
3. **Odporúčajú po skončení skúšobnej prevádzky rozšíriť prevádzkovú dobu.**
4. **Odporúčajú vytvoriť viac zberných miest (podľa informácií z minulosti mali byť na území MČ Lamač 3 zberné miesta).**
5. **Odporúčajú v rámci jarného a jesenného upratovania (pokiaľ nebudú vytvorené ďalšie zberné miesta) zachovať aj rozmiestňovanie VKK na území mestskej časti, hlavne vo vzdialenejších častiach od zberného miesta.**

# K - BRKO – pripravenosť na pilotný projekt (Lamač ako prvá mestská časť BA, kde sa s touto zákonnou povinnosťou začína)

Členom komisie boli podané aktuálne informácie o prebiehajúcom projekte zberu kuchynského bio odpadu ako aj o termíne distribúcie košíkov na tento odpad a termíne zberu, ktorý by mal začať 10.11.2021.

**Členovia komisie:**

1. **Berú tieto informácie na vedomie bez pripomienok.**

# Prvý piatok v Lamači

Mgr. Hammerová podala členom komisie informácie o plánovaných aktivitách v rámci akcie Prvý piatok pre Lamač, ktorá vychádza na 1.10.2021. V rámci tejto akcie by mala byť vykonaná úprava plochy pre opeľovače na ulici Cesta na Klanec. Členovia komisie boli zároveň informovaní, že 24.9.2021 prebehne dobrovoľnícka akcia s OZ Motorkári v rámci ktorej budú vytvorené plochy pre opeľovače na ulici Na barine v bývalých bazénoch pieskoviska pri športovej hale.

**Členovia komisie:**

1. **Berú tieto informácie na vedomie bez pripomienok.**
2. **Odporúčajú všetky vytvorené plochy pre opeľovače náležite a vkusne označiť.**

# Rekonštrukcia Malokarpatského námestia

Členovia komisie boli informovaní o ďalšom postupe prác v rámci rekonštrukcie Malokarpatského námestia časti pod lipami**.**

**Členovia komisie:**

1. **Odporúčajú v rámci realizácie projektu revitalizácie časti Malokarpatského námestia (časti pod lipami) osloviť odborne spôsobilú firmu, ktorá túto revitalizáciu v zmysle projektu uskutoční v celom rozsahu.**
2. **Opakovane žiadajú dodržiavať Štandardy ochrany drevín pri stavebnej činnosti, nakoľko pri prách pri rekonštrukcii kina sa tak nestalo.**

# Agility park

Členovia komisie boli informovaní, že práce na vybudovaní agility parku pri športovej hale na ulici Na barine ešte nezačali a to z dôvodu iných akcií realizovaných mestskou časťou.

**Členovia komisie:**

1. **Odporúčajú túto aktivitu realizovať ešte v tomto roku, prípadne začiatkom roku 2022.**
2. **Odporúčajú osloviť komunitu psíčkarov, aby sa do realizácie zapojili.**

# Výsadba v Lamači

Členovia komisie boli informovaní, že magistrát v mesiaci október bude realizovať výsadbu cibuľovín na území MČ Lamač na križovatke Hodonínska x Podháj a pri športovej hale Na barine.

Predsedníčka komisie informovala členov komisie, že Magistrát hlavného mesta v rámci akcie 10 000 stromov plánuje vysadiť 74 stromov pozdĺž cestnej komunikácie Podháj a 4 ovocné stromy budú vysadené v rámci vytvorenia Komunitného parku vo vnútrobloku Bakošova / Na barine.

**Členovia komisie:**

1. **Berú tieto informácie na vedomie.**
2. **Odporúčajú uskutočniť výsadbu cibulovín aj v starom Lamači a za týmto účelom bude potrebné vytypovať vhodné plochy.**
3. **Odporúčajú MÚ zostať v aktívnom kontakte s Magistrátom BA kvoli náhradnej výsadbe na Studenohorskej ulici (z projektu 10 000 stromov).**
4. **Odporúčajú MÚ zostať v aktívnom kontakte s Magistrátom BA kvoli náhradnej výsadbe (z projektu 10 000 stromov) vyschnutej aleje Na barine. Danému subjektu žiadajú určiť novú náhradnú výsadbu.**
5. **Odporúčajú riešiť náhradnú výsadbu za napadnuté stromy na MKN pred obchodom Púpava.**

# Odvodnenie bežeckej dráhy

Mgr. Hammerová informovala členov komisie, že v rámci vyhláseného verejného obstarávania na odvodnenie bežeckej dráhy sa do súťaže neprihlásila žiadna firma. V prvom aj v druhom kole súťaže bolo oslovených 5 subjektov. V Ďalšom kroku sa uvažuje zákazku rozdeliť na 2 časti, kde bude samostatne obstaraná drenážne zariadenie a samostatne výkopové práce.

**Členovia komisie:**

1. **Berú tieto informácie na vedomie.**

# Rozpočtový harmonogram

Členom komisie bol predložený rozpočtový harmonogram na rok 2022 – 2024 so žiadosťou určenie priorít zo strany komisie ŽpaHS na rok 2022 .

**Členovia komisie:**

1. **Berú tieto informácie na vedomie.**
2. **Navrhujú pri tvorbe rozpočtu sa prioritne zaoberať nasledujúcimi položkami:**
* Celková revitalizácia jazierka Na barine
* Komunálne vozidlo
* Obnova materiálno technického zabezpečenia komunálnych služieb MČ Lamač
* Agility park (ak sa nezrealizuje v roku 2021)
* Koše na triedenie odpadu na verejných priestranstvách + info bannery
* Výmena malých košov
* Zberné miesta (prvé už mame, ďalšie 2 + zatiaľ pokiaľ máme len 1, tak kombinácia s VKK)
* Bývalé kontajnerové stojiská a ich odstránenie/riešenie (budovanie nových kont. stojísk/hniezd)
* MKN finálne sadovnícke upravy
* Údržba existujúcich verejných priestorov
* Revitalizácia parčíka na Studenohorskej hore
* Zimná údržba, letná údržba
* Vodozádržné opatrenia, zelené strechy
* Prírode blízka údržba mestskej zelene, ďalšie plochy pre opeľovače
* Adaptácia na zmenu klímy
* Mobiliár na verejných priestranstvách (+údržba)
* Hospodárska stratégia
* Eko sáčky na psie exkrementy, koše na psie exkrementy
* Eko vzdelávania
* Likvidácia čiernych skládok
* Komunitné parky, záhrady
* Podpora obyvateľov, kt. sa starajú o predzáhradky (finančná alebo materiálna)
* Náhradná výsadba, starostlivosť o zeleň a údržba, výsadba novej zelene, sadovnícke úpravy
* Vratné poháre, podujatia bez odpadov
* Aktivity smerujúce k ochrane životného prostredia
* Posypová eko soľ – zimná údržba
* Kanalizácia starý Lamač
* Odvodnenie bežeckej dráhy
* Budovanie komunitného centra – prepojenie aj na iné komisie.

# rôzne

## Ukončenie členstva členky komisie Mgr. Eleny Černej

Členom komisie bola predložená žiadosť o ukončenie členstva členky komisie ŽPaHS.

**Členovia komisie:**

1. **Berú tuto žiadosť na vedomia a ďakujú Mgr. Elene Černej za cenný prínos a podporu v rámci pôsobenia v komisii.**

## Iné

* **Členovia komisie chvália prácu Komunálnych služieb a ďakujú za ich prácu v oblasti starostlivosti o životné prostredie a pri likvidácii čiernych skládok.**
* **Členovia komisie navrhujú osloviť streetartrových umelcov za účelom vytvorenia streetartu na opornom múre na obslužnej komunikácii na ulici Podháj. Túto možnosť odporúčajú predniesť aj členom kultúrnej komisie. Ing. Martin Bacigál uviedol, že v tejto veci by vedel pomôcť.**
* **Členovia komisie diskutovali potrebu revitalizácie pocitového chodníka v Oáze Podháj.**

|  |  |  |
| --- | --- | --- |
| **Prítomní:** |  | Hagovská V., Petriček A., Danevová V., Bacigál M., Kniez M., Velič A.  |
| **Ospravedlnení** |  | Čech P., Polakovičová S., Kolár J. |
| **Hostia**: |  | Hammerová M.  |
| **Zapísal: 15.10.2021** | **Ing. Marek Poláš** |  |
|  |  |
| **Overil:** | **Ing. Veronika Hagovská** |  |